Revda
Revda (vene keeles Ревда) on linn Venemaal Sverdlovski oblastis, Revda linnaringkonna keskus. Linn asub Revda jõe suudmes, Jekaterinburgist 43 km lääne pool, Euroopa ja Aasia piiril. Revda on asutatud 1734. aastal 1731. aastal ehitama hakatud metallitehase juurde. 1929 sai aleviks ja linnaõigused sai 1935. aastal. Linnas asub mitu metallurgiatehast, sealhulgas Uuralite suurim vasekombinaat. Revdat läbib Moskva-Jekaterinburgi raudtee.